Flotilliadmiral

Flotilliadmiral on mitme riigi sõjaväeline auaste mereväes.

Bulgaaria
pisi|65px|Bulgaaria flotilliadmirali õlak
Bulgaaria president annab Ministrite Nõukogu ettepanekul flotilliadmirali (bulgaaria keeles флотилен адмирал) auastme neile 1. järgu kapteni (капитан I ранг) aukraadis mereväelastele, kes on edukalt lõpetanud sõjaväeakadeemia kindralstaabi kursused. Bulgaaria mereväes on sellest madalam 1. järgu kapteni ja kõrgem kontradmirali (контраадмирал) auaste. Maaväes on see võrdne brigaadikindraliga. Aastatel 2000−2010 oli auastme nimeks brigaadiadmiral, seejärel kommodoor. Alates 2017. aastast on käibel nimetus flotilliadmiral.

 Aasta Kuupäev Nimi Eluaastad Märkused 2017 9. jaanuar Kosta Andrejev Sündinud 1962 Alates 30.10.2015 kommodoor, nimetati ümber flotilliadmiraliks 2017 9. jaanuar Dimitr Angelov Sündinud 1960 Alates 08.04.2014 kommodoor, nimetati ümber flotilliadmiraliks 2017 9. jaanuar Dimitr Jordanov Sündinud 1960 Alates 2015 kommodoor, nimetati ümber flotilliadmiraliks 2017 9. jaanuar Nikola Karanov Sündinud 1965 Alates 2016 kommodoor, nimetati ümber flotilliadmiraliks 2017 9. jaanuar Bojan Mednikarov Sündinud 1961 Alates 01.04.2016 kommodoor, nimetati ümber flotilliadmiraliks 2017 9. jaanuar Miroslav Tšipev Sündinud 1951 Alates 07.07.2000 brigaadiadmiral, nimetati ümber flotilliadmiraliks 2017 9. jaanuar Malen Tšupenkov Sündinud 1961 Alates 30.06.2014 kommodoor, nimetati ümber flotilliadmiraliks 2018 6. mai Georgi Penev Sündinud 1969 

Leedu
pisi|75px|Leedu flotilliadmirali õlak
Leedu mereväes on flotilliadmiral (leedu keeles flotilės admirolas) kõrgem mereväekaptenist (jūrų kapitonas) ja madalam kontradmiralist (kontradmirolas). Maaväes on sellele vastav auaste brigaadikindral.

 Aasta Kuupäev Pilt Nimi Eluaastad 1997  75px Raimundas Saulius Baltuška 1937−2016 2005 16. veebruar 75px Kęstutis Macijauskas Sündinud 1961 2018 23. november 75px Arūnas Mockus Sündinud 1969

Läti
Flotilliadmiral (läti keeles flotiles admirālis) on Läti mereväe esimene admiraliauaste. Sellest madalam on mereväekapteni (jūras kapteinis) ja kõrgem kontradmirali (kontradmirālis) auaste. Läti maaväes vastab sellele brigaadikindrali aukraad.Läti kaitseväe auastmed  Vaadatud 27. veebruar 2017. 2020. aasta seisuga on see auaste antud vaid ühele mereväelasele.

 Aasta Kuupäev Pilt Nimi Eluaastad 2013 11. november 75px Ingus Vizulis Sündinud 1965
pisi|65px|Rootsi flotilliadmirali õlak

Rootsi
Rootsi mereväes kehtestati flotilliadmirali (rootsi keeles flottiljamiral) auaste 2000. aastal. See on madalam kontradmiralist (konteramiral) ja kõrgem komandörist (kommendör). Maaväes vastab sellele brigaadikindrali aukraad.

 Aasta Kuupäev Nimi Eluaastad Märkused 2016 1. detsember Ewa Ann-Sofi Skoog Haslum Sündinud 1968 Ülendati kontradmiraliks (11. detsember 2019)

Saksamaa
pisi|65px|Saksamaa Liitvabariigi flotilliadmirali õlak
Saksamaa Liitvabariigi mereväes võeti flotilliadmirali (saksa keeles Flotillenadmiral) auaste kasutusele 1955. aastal. See on madalam kontradmiralist (Konteradmiral) ja kõrgem mereväekaptenist (Kapitän zur See). Maaväes vastab sellele brigaadikindral. Mereväe meditsiiniteenistuses on flotilliadmiralile vastav aukraad admiralarst (Admiralarzt).

Soome
pisi|65px|Soome flotilliadmirali õlak
Soome mereväes võeti flotilliadmirali (soome keeles lippueamiraali, rootsi keeles flottiljamiral) auaste kasutusele 1990. aastatel seoses brigaadikindrali auastme kehtestamisega. See on madalam kontradmiralist (kontra-amiraali) ja kõrgem kommodoorist (kommodori).

 Aasta Kuupäev Pilt Nimi Eluaastad Märkused 2003 detsember  Bo Ragnar Österlund Sündinud 1946 2006 6. detsember 75px Georgij Alafuzoff Sündinud 1953 Ülendati kontradmiraliks 6. detsembril 2014 2007 1. veebruar  Erkki Uitti 1956−2018 

Viited

Kategooria:Bulgaaria
Kategooria:Leedu sõjandus
Kategooria:Läti sõjandus
Kategooria:Rootsi merevägi
Kategooria:Soome sõjandus
Kategooria:Sõjaväelised auastmed